ระเบียบกรุงเทพมหานครระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์พ.ศ. ๒๕๓๘[๑] เพื่อให้การพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์เป็นไปด้วยความเรียบร้อยและตรงตามวัตถุประสงค์ของการจัดสร้างอาคารสงเคราะห์ข้าราชการและลูกจ้างประจำของกรุงเทพมหานครอาศัยอำนาจตามความในมาตรา๔๙ (๕) แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๒๑แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ผู้ว่าราชการกรุงเทพมหานครจึงกำหนดระเบียบว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์ไว้ ดังต่อไปนี้ข้อ๑ ระเบียบนี้เรียกว่า ระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์ พ.ศ. ๒๕๓๘ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์ พ.ศ. ๒๕๓๒บรรดาระเบียบข้อบังคับ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้อาคารสงเคราะห์ หมายความว่า อาคารที่กรุงเทพมหานครจัดให้ข้าราชการและลูกจ้างประจำของกรุงเทพมหานครพักอาศัยเพื่อวัตถุประสงค์ในการสงเคราะห์เรื่องที่พักอาศัยและอยู่ในความดูแลของสำนักสวัสดิการสังคมข้าราชการ หมายความว่าข้าราชการกรุงเทพมหานครตามกฎหมายว่าด้วยระเบียบข้าราชการกรุงเทพมหานครลูกจ้างประจำ หมายความว่าลูกจ้างประจำของกรุงเทพมหานครรวมทั้งพนักงานและลูกจ้างประจำของการพาณิชย์ของกรุงเทพมหานครคณะกรรมการ หมายความว่าคณะกรรมการอาคารสงเคราะห์ข้าราชการและลูกจ้างประจำของกรุงเทพมหานครเงินบำรุงอาคารสงเคราะห์ หมายความว่าเงินที่ผู้ได้รับสิทธิเข้าพักอาศัยในอาคารสงเคราะห์จะต้องจ่ายให้แก่กรุงเทพมหานครตามระเบียบนี้รวมถึงดอกผลของเงินดังกล่าวด้วยข้อ๕ ให้มีคณะกรรมการอาคารสงเคราะห์ข้าราชการและลูกจ้างประจำของกรุงเทพมหานครประกอบด้วย(๑) ปลัดกรุงเทพมหานคร เป็นประธานกรรมการ(๒) รองปลัดกรุงเทพมหานคร เป็นรองประธานกรรมการ สั่งราชการสำนักสวัสดิการสังคม(๓) ผู้อำนวยการสำนักสวัสดิการสังคม หรือผู้แทน เป็นกรรมการ(๔) ผู้อำนวยการสำนักการคลัง หรือผู้แทน เป็นกรรมการ(๕) ผู้อำนวยการสำนักการโยธา หรือผู้แทน เป็นกรรมการ(๖) ผู้อำนวยการสำนักนโยบายและแผน เป็นกรรมการกรุงเทพมหานคร หรือผู้แทน(๗) ผู้อำนวยการกองการเจ้าหน้าที่ เป็นกรรมการสำนักปลัดกรุงเทพมหานคร หรือผู้แทน(๘) ผู้อำนวยการกองกฎหมายและคดี เป็นกรรมการสำนักปลัดกรุงเทพมหานคร หรือผู้แทน(๙) ผู้อำนวยการเขตซึ่งอาคารสงเคราะห์ตั้งอยู่ เป็นกรรมการหรือผู้แทน(๑๐) ผู้อำนวยการกองสังคมสงเคราะห์ เป็นกรรมการและเลขานุการสำนักสวัสดิการสังคม(๑๑)หัวหน้าฝ่ายสวัสดิการและการสงเคราะห์ เป็นกรรมการและผู้ช่วยเลขานุการกองสังคมสงเคราะห์ สำนักสวัสดิการสังคม(๑๒) หัวหน้างานอาคารสงเคราะห์ เป็นกรรมการและผู้ช่วยเลขานุการกองสังคมสงเคราะห์ สำนักสวัสดิการสังคมข้อ๖ ให้คณะกรรมการมีอำนาจหน้าที่ดังนี้(๑)อนุมัติการพักอาศัย(๒)เพิกถอนสิทธิการพักอาศัย(๓)กำหนดอัตราเงินบำรุงอาคารสงเคราะห์(๔)ดำเนินการใด ๆ เพื่อให้เป็นไปตามระเบียบนี้ข้อ๗ ผู้มีสิทธิเข้าพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครจะต้องมีคุณสมบัติตามกำหนดและให้ผู้บังคับบัญชารับรองคุณสมบัติดังกล่าว คือ(๑)เป็นข้าราชการหรือลูกจ้างประจำของกรุงเทพมหานคร(๒)สำหรับข้าราชการต้องเป็นผู้ดำรงตำแหน่งไม่เกินระดับ ๕และสำหรับลูกจ้างต้องเป็นผู้มีอัตราค่าจ้างไม่เกินขั้นต่ำของอัตราเงินเดือนข้าราชการระดับ๖(๓)ไม่มีบ้านพักอาศัยเป็นของตนเองหรือคู่สมรส(๔)ไม่มีสิทธิได้รับเงินค่าเช่าบ้านตามกฎหมายว่าด้วยค่าเช่าบ้านข้าราชการ(๕)ไม่ได้รับการสงเคราะห์จากทางราชการ รัฐวิสาหกิจหรือธนาคารให้มีสิทธิกู้เงินเพื่อกิจการที่พักอาศัยของตนหรือคู่สมรส(๖)เป็นผู้มีความประพฤติดี ไม่เสพติดสุรา ของมึนเมา หรือยาเสพติดทุกชนิดไม่หมกมุ่นในการพนัน(๗)ตนเองหรือคู่สมรสไม่ได้เข้าพักอาศัยในอาคารสงเคราะห์ของกรุงเทพมหานครแห่งหนึ่งแห่งใดอยู่แล้ว(๘)ไม่เคยถูกเพิกถอนสิทธิการพักอาศัยในอาคารสงเคราะห์ของกรุงเทพมหานครมาก่อนข้อ๘ ลำดับความสำคัญในการพิจารณาเข้าพักอาศัย(๑)บ้านที่พักอาศัยประสบอัคคีภัย ภัยธรรมชาติหรือวินาศภัยอื่น ๆจนไม่สามารถใช้เป็นที่พักอาศัยได้(๒)ต้องคำพิพากษาของศาลให้ออกจากที่อยู่เดิม(๓)บ้านที่พักอาศัยของตนหรือคู่สมรสถูกเวนคืนและกรณีเป็นที่ยุติว่าต้องออกจากที่พักอาศัยนั้น(๔)พักอยู่ในสถานที่ไม่เหมาะสมหรือไม่ถูกต้อง เช่น พักในวัด ที่ทำงาน กองขยะ(๕)เช่าบ้านอยู่หรืออาศัยผู้อื่นอยู่(๖)อยู่ไกลที่ทำงานการเดินทางไม่สะดวก(๗)เหตุจำเป็นอื่น ๆข้อ๙ ผู้ได้รับสิทธิเข้าพักอาศัยในอาคารสงเคราะห์จะต้องเข้าพักอาศัยเองห้ามมิให้บุคคลอื่นเข้าพักอาศัยแทน หรือร่วมพักอาศัย หรือใช้ประโยชน์ยกเว้นบุคคลซึ่งคณะกรรมการอนุญาตเท่านั้นที่จะร่วมพักอาศัยด้วยได้การพักอาศัยในอาคารสงเคราะห์ผู้พักอาศัยจะต้องปฏิบัติดังนี้(๑)ปฏิบัติตามระเบียบต่าง ๆ ของทางราชการและเชื่อฟังคำแนะนำของเจ้าหน้าที่(๒)ไม่ใช้อาคารที่พักเพื่อประโยชน์อย่างอื่น นอกจากการพักอาศัยเท่านั้น(๓)ไม่เล่นการพนันทุกชนิดในอาคารที่พักอาศัย หรือบริเวณที่พักอาศัย(๔)ไม่ดื่มสุราหรือเสพสิ่งเสพติดใด ๆ ในอาคารที่พักอาศัยหรือบริเวณที่พักอาศัย(๕)ดูแลรักษาอาคารที่พักอาศัยทั้งภายในและภายนอกให้สะอาดเรียบร้อยอยู่เสมอห้ามมิให้ต่อเติม ดัดแปลง ย้าย หรือรื้อถอนส่วนใด ๆ ของอาคารที่พักอาศัยรวมทั้งการตอกวัสดุต่าง ๆ ที่อาจทำให้เกิดความเสียหายต่อผนังอาคารที่พักอาศัยด้วย(๖)กรณีมีการชำรุดเสียหายเกี่ยวกับอาคารที่พักอาศัยและสิ่งก่อสร้างภายในบริเวณอาคาร ต้องแจ้งเจ้าหน้าที่เพื่อแก้ไขโดยเร็วพร้อมทั้งอำนวยความสะดวกในระหว่างการซ่อมแซมด้วย(๗)ยินยอมให้เจ้าหน้าที่เข้าไปตรวจสอบอาคารที่พักอาศัยตามอำนาจหน้าที่(๘)ไม่เลี้ยงสัตว์ที่อาจจะก่อให้เกิดความรำคาญ เดือดร้อน อันตรายหรือเป็นภัยต่อความสงบสุขแก่ผู้พักอาศัยคนอื่น ๆหรือก่อให้เกิดความสกปรกต่ออาคารที่พักอาศัย เช่น สุนัข แมว เป็นต้น(๙)ไม่ประกอบการใด ๆ หรือมีพฤติกรรมใด ๆ อันเป็นที่รังเกียจแก่สังคมหรือก่อให้เกิดความรำคาญ เดือดร้อน อันตราย หรือเป็นภัยต่อความสงบสุขแก่ผู้พักอาศัยคนอื่นๆ(๑๐)หากค้างชำระค่าน้ำประปาหรือค่ากระแสไฟฟ้า จนกระทั่งถูกตัดมาตรวัดจะต้องเป็นผู้ดำเนินการติดตั้งมาตรวัดให้แล้วเสร็จโดยเร็วผู้ได้รับสิทธิเข้าพักอาศัยในอาคารสงเคราะห์ผู้ใดฝ่าฝืนหรือไม่ปฏิบัติตามวรรคหนึ่งและวรรคสอง(๑) ถึง (๑๐) หรือยอมให้ผู้อื่นฝ่าฝืนหรือไม่ปฏิบัติตามวรรคสอง (๑) ถึง (๙)ให้ถือว่าผู้นั้นกระทำผิดวินัยและให้สำนักสวัสดิการสังคมแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีข้าราชการและลูกจ้างประจำผู้ใดไม่ได้รับสิทธิเข้าพักอาศัยในอาคารสงเคราะห์แต่ได้เข้าพักอาศัยแทนผู้ได้รับสิทธิให้ถือว่าผู้นั้นกระทำผิดวินัยและให้สำนักสวัสดิการสังคมแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีข้อ๑๐ ผู้ได้รับสิทธิเข้าพักอาศัยในอาคารสงเคราะห์จะถูกเพิกถอนสิทธิการพักอาศัยในกรณีต่อไปนี้(๑)ขาดคุณสมบัติที่ระบุในข้อ ๗(๒)ฝ่าฝืนหรือไม่ปฏิบัติตามสัญญาเข้าพักอาศัยในอาคารสงเคราะห์(๓)ไม่เข้าพักอาศัยภายใน ๑ เดือน นับแต่วันทำสัญญาเข้าพักอาศัยในอาคารสงเคราะห์(๔)ฝ่าฝืนหรือไม่ปฏิบัติตามข้อ ๙ หรือยอมให้ผู้อื่นฝ่าฝืนหรือไม่ปฏิบัติตามข้อ ๙และเจ้าหน้าที่ได้ตักเตือนแล้วแต่ก็ยังฝ่าฝืนหรือไม่ปฏิบัติตามอีก(๕)ไม่ชำระเงินค่าบำรุงอาคารสงเคราะห์เป็นเวลาติดต่อกัน ๓ เดือน(๖)ค้างชำระค่าน้ำประปาหรือค่ากระแสไฟฟ้าจนกระทั่งถูกตัดมาตรวัดและไม่ดำเนินการติดตั้งมาตรวัดให้แล้วเสร็จภายใน๑ เดือน นับแต่วันถูกตัดมาตรวัดข้อ๑๑ ผู้ถูกเพิกถอนสิทธิตามข้อ ๑๐ต้องออกจากอาคารสงเคราะห์พร้อมขนย้ายทรัพย์สินของตนและผู้ร่วมพักอาศัยออกไปภายใน ๒เดือน นับแต่วันได้รับแจ้งว่าถูกเพิกถอนสิทธิหากไม่ปฏิบัติตามวรรคหนึ่งให้สำนักสวัสดิการสังคมแจ้งพร้อมส่งพยานหลักฐานไปให้กองกฎหมายและคดีสำนักปลัดกรุงเทพมหานคร ดำเนินการตามกฎหมายและให้แจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีอีกทางหนึ่งด้วยข้อ๑๒ เมื่อผู้ได้รับสิทธิเข้าพักอาศัยในอาคารสงเคราะห์ถึงแก่กรรมลงให้บุคคลที่คณะกรรมการอนุญาตให้ร่วมพักอาศัยออกจากอาคารสงเคราะห์พร้อมขนย้ายทรัพย์สินของตนไปภายใน๖ เดือน นับแต่วันที่ผู้นั้นถึงแก่กรรมหากไม่ปฏิบัติตามวรรคหนึ่งให้สำนักสวัสดิการสังคมแจ้งพร้อมส่งพยานหลักฐานไปให้กองกฎหมายและคดีสำนักปลัดกรุงเทพมหานคร ดำเนินการตามกฎหมายข้อ๑๓ ผู้ได้รับสิทธิเข้าพักอาศัยในอาคารสงเคราะห์ต้องรับผิดชอบค่าใช้จ่ายต่อไปนี้(๑)ค่าดูแลบำรุงรักษาอาคารสงเคราะห์และบริเวณ(๒)ค่าประกันอัคคีภัย(๓)ค่ากระแสไฟฟ้า(๔)ค่าน้ำประปา(๕)ค่าประกันความเสียหายอันอาจจะเกิดขึ้นจากการพักอาศัยในอาคารสงเคราะห์ทั้งนี้ให้เป็นไปตามสัญญาเข้าพักอาศัยในอาคารสงเคราะห์ข้อ๑๔ ข้าราชการและลูกจ้างประจำที่มีความประสงค์จะขอเข้าพักอาศัยในอาคารสงเคราะห์ให้ยื่นคำร้องตามแบบที่คณะกรรมการกำหนดต่อกองสังคมสงเคราะห์ สำนักสวัสดิการสังคมโดยผ่านผู้บังคับบัญชาระดับผู้อำนวยการสำนัก หรือผู้อำนวยการเขต แล้วแต่กรณีและต้องแสดงหลักฐานประกอบการขอเข้าพักอาศัยในอาคารสงเคราะห์ ดังนี้(๑)สำเนาบัตรประจำตัวข้าราชการหรือลูกจ้างประจำ(๒)สำเนาทะเบียนบ้าน(๓)หลักฐานตามข้อ ๗ และหลักฐานอื่นที่เกี่ยวข้องตามข้อ ๘ผู้ยื่นคำร้องตามวรรคหนึ่งหากแจ้งข้อความหรือแสดงหลักฐานอันเป็นเท็จให้สำนักสวัสดิการสังคมแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีข้อ๑๕ ผู้ยื่นคำร้องที่ได้รับอนุมัติให้เข้าพักอาศัยในอาคารสงเคราะห์ต้องทำสัญญากับกรุงเทพมหานครตามแบบสัญญาเข้าพักอาศัยในอาคารสงเคราะห์ภายในสิบห้าวันนับแต่วันที่ได้รับแจ้งการอนุมัติ โดยให้ผู้อำนวยการสำนักสวัสดิการสังคมเป็นผู้ลงนามในสัญญาในนามกรุงเทพมหานครข้อ๑๖ เงินบำรุงอาคารสงเคราะห์ไม่ต้องนำส่งเป็นเงินรายรับของกรุงเทพมหานครโดยให้นำไปใช้เป็นค่าใช้จ่ายในการรักษาความสะอาดตัวอาคารและบริเวณตลอดจนการรักษาความเป็นระเบียบเรียบร้อย ความปลอดภัยและค่าซ่อมแซมสิ่งชำรุดเสียหายตามสภาพการใช้สอย รวมทั้งค่าใช้จ่ายอื่น ๆที่เกี่ยวเนื่องกับการดำเนินงานอาคารสงเคราะห์ข้อ๑๗ อำนาจในการสั่งก่อหนี้หรือสั่งจ่ายเงินตามข้อ๑๖ ให้เป็น ดังนี้(๑) ผู้อำนวยการกองสังคมสงเคราะห์ ครั้งละไม่เกิน๑๐,๐๐๐ บาท(๒) ผู้อำนวยการสำนักสวัสดิการสังคม ครั้งละไม่เกิน๕๐,๐๐๐ บาท(๓) ปลัดกรุงเทพมหานคร ไม่จำกัดวงเงินข้อ๑๘ การพัสดุ การรับเงินการเบิกจ่ายเงินและการเก็บรักษาเงิน ให้นำข้อบัญญัติ ระเบียบข้อบังคับหรือคำสั่งว่าด้วยการนั้น มาใช้บังคับโดยอนุโลมข้อ๑๙ ให้สำนักสวัสดิการสังคมรับผิดชอบในการควบคุมดูแลจัดการอาคารสงเคราะห์ตลอดจนการพักอาศัยของข้าราชการและลูกจ้างประจำให้เป็นไปตามระเบียบนี้และให้จัดทำรายงานการรับจ่ายเงินบำรุงอาคารสงเคราะห์เป็นประจำทุกเดือนและเมื่อสิ้นปีงบประมาณให้รายงานสรุปการรับ -จ่ายเงินประจำปีและเงินคงเหลือให้ปลัดกรุงเทพมหานครทราบข้อ๒๐ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ ให้เสนอผู้ว่าราชการกรุงเทพมหานครพิจารณาสั่งการข้อ๒๑ ให้ปลัดกรุงเทพมหานครรักษาการตามระเบียบนี้ประกาศ ณ วันที่ ๒๐พฤศจิกายน พ.ศ. ๒๕๓๘ศาสตราจารย์ร้อยเอก กฤษฎา อรุณวงษ์ ณ อยุธยาผู้ว่าราชการกรุงเทพมหานครปริยานุช/ผู้จัดทำ๑๘ ตุลาคม ๒๕๕๖โชติกานต์/ผู้ตรวจ๒๔ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๗ ง/หน้า ๔/๑๗ ตุลาคม ๒๕๕๖